Nafarroako Parlamentuko Mahaiak, 2021eko otsailaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Juan Luis Sánchez de Muniáin Lacasia jaunak aurkeztutako galdera, Nafarroako ahalegin fiskalari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko otsailaren 22an

Lehendakaria: Unai Hualde Iglesias

GALDERAREN TESTUA

Navarra Suma talde parlamentarioari atxikitako foru parlamentari Juan Luis Sánchez de Muniain Lacasia jaunak honako galdera hau aurkezten du, Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Zer datu zehatzetan oinarritzen zara adierazten duzunean gaur egun Nafarroa dela “ahalegin fiskal txikiena egiten duen erkidegoa”, joan den asteazkenean Gobernu Bilkuraren ondoko prentsaurrekoan esan zenuen bezala?

Iruñean, 2021eko otsailaren 18an

Foru parlamentaria: Juan Luis Sánchez de Muniáin Lacasia